laion/Wikipedia-Exotic huggingface dataset:
הסופרקאפ הרוסי בכדוריד גברים

הסופר קאפ הרוסי בכדוריד גברים (ברוסית: Суперкубок России по гандболу среди мужских команд) הוא גביע שמשוחק בתחילת כל עונה בין אלופת רוסיה בעונה שעברה לבין מחזיקת הגביע הרוסי בעונה שעברה. אם האלופה ומחזיקת הגביע היא אותה קבוצה, אז במשחק היא משחקת נגד פיינליסטית הגביע. הגביע מאורגן על ידי התאחדות הכדוריד הרוסית ומורכב ממשחק אחד. הגביע שוחק לראשונה בשנת 2014 והוא נערך מדי שנה. שיאנית הזכיות היא מועדון הדובים מצ'כוב ממחוז מוסקבה. אלופת רוסיה של העונה הקודמת מודגשת בתכלת "История Федерации гандбола России". Федерация гандбола России. נבדק ב-2019-07-25. "Регламент Чемпионатов, Кубков, Первенств Российской Федерации и Всероссийских соревнований по гандболу среди мужских и женских клубов/команд на период 2017 - 2021 гг" (PDF). Федерация гандбола России. 2018-08-10. נבדק ב-2019-07-25. "Положение о проведении соревнований «Суперкубок России по гандболу среди женских и мужских команд»" (PDF). Федерация гандбола России. 2018. נבדק ב-2019-07-25. "«Ростов» и «Медведи» открыли сезон трофеями". Спорт-Экспресс. 2017-09-03. נבדק ב-2019-07-25. "Положение о проведении соревнований «Суперкубок России по гандболу среди женских и мужских команд»" (PDF). Федерация гандбола России. 2018. נבדק ב-2019-07-25. "«Чеховские медведи» завоевали первый в истории российского гандбола Суперкубок". РИА Новости. 2014-09-03. נבדק ב-2019-07-25. "Суперкубок России. «Чеховские медведи» обыграли «Пермских медведей»". Sports.ru. 2014-09-03. נבדק ב-2019-07-25. Ильдар Сатдинов (2015-08-30). "«Чеховские медведи» во второй раз выиграли Суперкубок России по гандболу". РИА Новости. נבדק ב-2019-07-25. Александр Ершов (2015-08-30). "«Чеховские медведи» завоевали Суперкубок России по гандболу". Интернет-портал «Российской газеты». נבדק ב-2019-07-25. "«Чеховские медведи» в третий раз подряд завоевали Суперкубок России по гандболу". ИА ТАСС. 2016-09-04. נבדק ב-2019-07-25. "Суперкубок России. «Чеховские медведи» разгромили «Университет»". Sports.ru. 2016-09-04. נבדק ב-2019-07-25. "«Чеховские медведи» выиграли Суперкубок России 4-й раз подряд". Федерация гандбола России. 2017-09-03. נבדק ב-2019-07-25. "Суперкубок России. «Чеховские медведи» победили СКИФ". Sports.ru. 2017-09-03. נבדק ב-2019-07-25. "Олимп Суперкубок России: «Чеховские медведи» вновь сильнее «Спартака»". Федерация гандбола России. 2018-09-01. נבדק ב-2019-07-25. "Чехов. Суперкубок. Граждане, детей на всех не хватит!". Sports.ru. 2018-09-01. נבדק ב-2019-07-25. "Суперкубок остается у «Чеховских медведей»". Федерация гандбола России. 2019-08-28. נבדק ב-2019-08-28. "Суперкубок. «Медведи» взяли приз, не мелочась". Sports.ru. 2018-09-29. נבדק ב-2019-08-29. «Чеховские медведи» – семикратный обладатель Суперкубка
משולם גרול

משולם גרול (15 במאי 1918, פולין – 22 בספטמבר 1963, ישראל) היה סגן דיקן הפקולטה למדעי הרוח באוניברסיטת תל אביב בשנים 1962–1963 ומחבר ספרי עיון בפילוסופיה. היה מרצה לפילוסופיה ולסוציולוגיה בסמינר הקיבוצים (1949–1957) ומרצה לפילוסופיה באוניברסיטת תל אביב (החל מ-1958). משולם גרול היה חבר הסתדרות הנוער הציוני. ב-1936 עבר לשומר הצעיר, בראש קבוצה גדולה שארגן והדריך. ב-1937 עלה לארץ ישראל. ב-1950 עבר להתגורר בקיבוץ מעברות. ב-1955 חזר לירושלים. למד באוניברסיטה העברית בירושלים עד 1939 ואחר-כך בבית ספר הגבוה למשפט וכלכלה בתל אביב. ב-1942 חזר ללימודים בירושלים שם התרכז במקצועות הפילוסופיה וההיסטוריה, וב-1947 למד בשווייץ. קיבל דוקטורט על עבודת מחקר בפילוסופיה מהאוניברסיטה העברית. נישא לשרה ישראלית, לימים פרופסור בחוג ללימודי המזרח הקדום באוניברסיטה העברית בירושלים. בני הזוג הביאו לעולם בן ובת. אחיו של גרול, שלום-לושק, נישא לרחל, בתם הבכורה של אנדה ומאיר יערי. גרול נפטר בספטמבר 1965 ונקבר בהר המנוחות. ספריו של משולם גרול, באתר סימניה משולם גרול (1918-1963), דף שער בספרייה הלאומית משולם גרול באתר GRAVEZ ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
הסופרקאפ הרוסי בכדורעף

הסופר קאפ הרוסי בכדורעף הוא משחק שנתי בין שני מועדוני כדורעף רוסיים, האחד אלוף רוסיה, והשני הוא הזוכה בגביע (או מדליית כסף באליפות או גמר הגביע, אם האלופה גם זכתה בגביע). הטורניר מאורגן על ידי התאחדות הכדורעף הכל-רוסית. שיאנית הזכיות בסופר קאפ לגברים היא זניט קאזאן (עם 9 זכיות), שיאנית הזכיות בסופר קאפ לנשים היא דינמו מוסקבה (עם 2 זכיות). הסופר קאפ שוחק לראשונה בשנת 2008. בשנת 2012 ומאז 2014 הוא נערך במסגרת אחד מסבבי אליפות רוסיה. בכל שתים עשרה הטורנירים השתתפה זניט קאזאן, שזכתה באליפות או בגביע בשנה שקודם לעריכת לטורניר. טורנירי הסופר קאפ בכדורעף נשים נערכות מאז 2017 כחלק מאליפות רוסיה. בשלושת הטורנירים הראשונים השתתפה דינמו מוסקבה. Владимир Иванов (2019-11-09). "«Кузбасс» — кошмар «Зенитов». У Кемерово теперь еще и Суперкубок!". sport-express.ru (ברוסית). «Спорт-Экспресс». נבדק ב-2019-11-09. "Матч за Мужской Суперкубок памяти Порфирия Воронина – 9 ноября в Кемерово". volley.ru (ברוסית). Всероссийская федерация волейбола. 2019-11-08. נבדק ב-2019-11-09. ""Кузбасс" - обладатель Суперкубка!". volley.ru (ברוסית). Всероссийская федерация волейбола. 2019-11-09. נבדק ב-2019-11-09.
Dark Hearts

Dark Hearts (בעברית: לְבָבוֹת אֲפֵלִים) הוא אלבום האולפן השלישי של הזמרת-יוצרת הנורווגית אנני. האלבום יצא לאור ב-16 באוקטובר 2020, בהוצאת חברת התקליטים אנני מלודי. מתוך האלבום יצאו חמישה סינגלים. הראשון, "American Cars" פורסם כבר ביוני 2020. האלבום הגיע למקום ה-24 במצעד האלבומים הנורווגי. הסינגל המוביל מתוך האלבום, "American Cars", פורסם ב-19 ביוני 2020. הסינגל השני, "The Bomb", פורסם ב-17 ביולי. האלבום זכה לביקורות חיוביות בדרך כלל. ב-Metacritic הוא קיבל ציון של 67 מתוך 100. הציון התבסס על שבע ביקורות בסך הכול. בלה מרטין מ-DIY העניקה לאלבום שני כוכבים מתוך חמישה וכינתה את הרצועות "American Cars" ו-"Dark Hearts" "הרבה מאוד כלום". היא כינתה את הפקת האלבום "דקה כנייר" והרגישה שלאלבום כולו אין "הוקים שניתן להבחין בהם". אוון לילי מ-The Line of Best Fit דירג את האלבום ב-7.5 מתוך 10 בסך הכול. הוא כינה אותו "קאמבק מבורך" ושיש בו הרבה גיוון וסטייל. כשכתב עבור musicOMH, בן דוולין דירג את האלבום ב-3.5 מתוך 5 כוכבים וציין את השפעתו ממוזיקה של שנות השמונים. הוא כינה את האלבום מעורב, ואמר שיש לו הפקה נהדרת אך טען שהוא מוגבל מדי מבחינה סגנונית. קת'רין סנט אסף מפיצ'פורק כתבה שהאלבום מלא ב"פופ חולמני קדחתני". סאל צ'ינקוומני מסלנט דירג אותו ב-3.5 מתוך 5 כוכבים וציין את הדמיון של האלבום לפסקול של סדרות דרמה לבני-נוער. הוא כינה את האלבום נוסטלגי ו"עשיר". מידע על האלבום Dark Hearts באתר MusicBrainz מידע על האלבום Dark Hearts באתר AllMusic Dark Hearts, genius (באנגלית) Condé Nast, Annie: Dark Hearts, Pitchfork (באנגלית אמריקאית) norwegiancharts.com - Annie - Dark Hearts, norwegiancharts.com Condé Nast, Annie Shares New Song “The Bomb”, Pitchfork, ‏2020-07-17 (באנגלית אמריקאית) Dark Hearts by Annie (באנגלית), נבדק ב-2023-08-29 Annie - Dark Hearts, DIY, ‏2020-10-15 (באנגלית) Annie's first album in a decade is further proof of her pop prowess, The Line of Best Fit (באנגלית אמריקאית) Ben Devlin, Annie - Dark Hearts | Album Reviews, musicOMH, ‏2020-10-15 (באנגלית בריטית) Sal Cinquemani, Annie ‘Dark Hearts’ Review: A Deep Dive Into the Past, Slant Magazine, ‏2020-10-11 (באנגלית אמריקאית) Annie – “American Cars”, stereogum (באנגלית)
NewDay

ניו דיי (באנגלית: New Day) היא חברה בריטית המספקת שירותי סליקה, הנפקת כרטיסי אשראי ופתרונות אשראי. החברה הוקמה בשנת 2000, משרדיה הראשיים נמצאים בעיר לונדון, בריטניה והיא מעסיקה כ-400 עובדים. החברה הוקמה בשנת 2000 תחת השם SAV Credit במטרה לספק שירותים פיננסיים ופתרונות אשראי במחירים הוגנים. בחודש ספטמבר 2011, נרכשה החברה על ידי חברת ורדה פרטנרס (Värde Partners) תמורת כ-472 מיליון פאונד. בחודש מאי 2013, רכשה מחברת סנטנדר בריטניה (Santander UK), שרות שסיפקה כרטיסי אשראי ממותגים לבתי עסק שונים וכלל. לכ-7 מיליון לקוחות . בחודש אפריל 2014, החליפה החברה את שמה לניו דיי (New Day) וכמו כן גם את הלוגו והמיתוג שלה. בחודש מרץ 2015, הועמדה החברה למכירה ושוויה הוערך בכ-1.4 מיליארד דולר. בחודש מרץ 2019, מונה ג'ון הוריקן (John Hourican) למנכ"ל החברה. החברות הבנות של החברה הן: NewDay Ltd: חברה המספקת שירותי אשראי לבתי עסק. Newday Loyalty Limited: חברה המספקת הלוואות גדולות וארוכות טווח, משכנתאות, מימון פרויקטים ותיווך פיננסי. Pay4Later Limited - Deko: חברה המספקת פלטפורמת מסחר פיננסי. Newday Reserve Funding Limited: חברה המספקת שירותי תמיכה בעסקים . אתר האינטרנט הרשמי של NewDay (באנגלית) כרטיסי האשראי שמספקת החברה עמוד האפליקציות של החברה, אתר Google Play עמוד האפליקציות של החברה, אתר AppStore NewDay's Competitors, Revenue, Number of Employees, Funding and Acquisitions (ארכיון) million Palamon sells SAV Credit to Värde Partners in transaction valued at GBP472 million | Private Equity Wire, www.privateequitywire.co.uk, ‏28 בספטמבר 2011 (באנגלית) Electra sells SAV Credit, www.epiris.co.uk https://www.reuters.com/article/uk-santander-britain-cards-idUKBRE8BJ0SP20121220?edition-redirect=uk Värde Partners Closes on Sale of NewDay, Värde Partners, ‏26 בינואר 2017 (באנגלית) UK card provider SAV Credit becomes NewDay, Cards International, ‏2014-04-01 (באנגלית) Raice, Giles Turner and Shayndi (2015-03-23). "NewDay Group Owners Preparing for Sale or IPO". Wall Street Journal (באנגלית אמריקאית). ISSN 0099-9660. נבדק ב-2020-07-18. NEWDAY LTD - Overview (free company information from Companies House), beta.companieshouse.gov.uk (באנגלית) Newday Loyalty Limited Financial Conduct Authority, register.fca.org.uk Acquisition of Payments Technology Platform Deko, Deko, ‏2020-01-23 (באנגלית) Bloomberg - Are you a robot?, www.bloomberg.com NEWDAY RESERVE FUNDING LTD - Overview (free company information from Companies House), beta.companieshouse.gov.uk (באנגלית)
קרחוני קמרון

קרחוני קמרון (באנגלית: Cameron Glaciers) הם קבוצה של קרחונים הממוקמים על הר קמרון, ברכס הרי אולימפיק, במחוז ג'פרסון במדינת וושינגטון שבארצות הברית. הקרחונים ממוקמים בשטח הפארק הלאומי אולימפיק. הקרחונים ממוקמים בארבעה קרקסים קרחוניים, הפונים לכיוון צפון - צפון מזרח, בגבהים שבין 2,000 ל-1,800 מטרים מעל פני הים; גב חדיד (ארטס) מפריד בין הקרחונים. גובהם הממוצע של הקרחונים 1,895 מטרים מעל פני הים. שני הקרחונים המערביים ביותר שווים בגודלם והם הגדולים יותר. הקרחונים הפונים לכיוון צפון-מזרח קטנים יותר ושווים בגודלם. מי הקרחונים הנמסים זורמים לנחל קמרון (Cameron Creek) שמצפון להם. • Robert Wood, Olympic Mountains Trail Guide: National Park and National Forest • Olympic Mountain Rescue, Olympic Mountains: A Climbing Guide, P 139 • J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, Glacier status and contribution to streamflow in the Olympic Mountains, Washington, USA, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138 קרחוני קמרון באתר הסקר הגאולוגי של ארצות הברית מפה טופוגרפית של קרחוני קמרון תצלומים היסטוריים של קרחוני קמרון (אורכב 18.07.2020 בארכיון Wayback Machine) מידע גאוגרפי
קרחון קמרון

האם התכוונתם ל... ניו זילנד קרחון קמרון (ניו זילנד) – קרחון בחבל קנטרברי, באי הדרומי של ניו זילנד ארצות הברית קרחוני קמרון – קרחונים הממוקמים ברכס הרי אולימפיק, במחוז ג'פרסון במדינת וושינגטון שבארצות הברית
קנטבריה

קנטבריה (בספרדית: Cantabria) היא קהילה אוטונומית בצפון ספרד. שטחה הוא בסביבות 5,000 קמ"ר, מה שהופך אותה לאחת משלוש הקהילות האוטונומיות הקטנות ביותר בשטחן (השתיים האחרות הן לה ריוחה והאיים הבלאריים). הפארק הלאומי פיקוס דה אירופה נמצא בחלק משטחה של קנטבריה. קנטבריה נתחמת מצפון על ידי הים הקנטברי, ממזרח על ידי חבל הבסקים, ממערב על ידי אסטוריאס ומדרום על ידי קסטיליה ולאון. קנטבריה כוללת מחוז (פרובינציה) אחד בלבד, הנקרא גם הוא קנטבריה. בירתה של קנטבריה היא סנטנדר, בה מתגוררים כ-185,000 תושבים. העיר השנייה בגודלה בקנטבריה היא טורלבגה (Torrelavega) (כ-56,000 תושבים). עוד לפני הכיבוש הרומי של ספרד כונו תושבי אזור קנטבריה בשם "קנטבריאנים". לגבי מקור השם הועלו מספר השערות. יש המשערים שמקור השם במילה cant שמשמעותה "אבן" בקלטית ומשמעות "קנטבריה" היא "שוכני ההרים". הקנטבריאנים היו ידועים כשכירי חרב ובין השאר שרתו בצבאו של חניבעל במלחמה הפונית השנייה. בשל המאפיינים הלשוניים והתרבותיים הקלטים ששרדו בקנטבריה, היא נחשבת לאחת מהאומות הקלטיות. במאה הראשונה לפני הספירה, בין השנים 29–19 לפני הספירה, איחד קורוקוטה את הקנטברים ללחימה עיקשת נגד הפולשים הרומאים. הרומאים, אשר היו מעוניינים בזהב באזור אסטוריאס ובנחושת שנמצאת בקנטבריה, ביקשו לכבוש את קנטבריה, אולם נתקלו בהתנגדות של הקנטבריאנים. בשנת 26 לפני הספירה הגיע הקיסר אוגוסטוס לאזור לנהל את הקרבות בעצמו. בתחילה הצליח למשוך את האסטוריאנים לצדו, אולם בהמשך הם העדיפו להילחם ביחד עם הקנטבריאנים. על פי דיו קסיוס, השתמשו הקנטבריאנים והאסטוריאנים בלוחמת גרילה בגלל נחיתותם המספרית לעומת הצבא הרומאי, שכלל מעל שמונה לגיונות ואת הצי הרומאי. הלחימה ארכה כעשר שנים. הרומאים לא לקחו שבויים מהקנטבריאנים, בין השאר בגלל שהקנטבריאנים העדיפו להתאבד ולא ליפול בשבי, ועל כן תוצאות הלחימה היו חיסול הגברים בגילאי הלחימה בקרב הקנטבריאנים. הלחימה העיקרית נסתיימה בשנת 19 לפני הספירה, אך כיסי התנגדות קנטבריאנים המשיכו להתקיים עד שנת 16 לפני הספירה. גם לאחר הניצחון לא הצליחו הרומאים להשליט את חוקיהם בקנטבריה באופן מלא, ושני לגיונות הוצבו בקנטבריה דרך קבע למשך למעלה מ-70 שנה. בשנת 1981 הוכרזה כקהילה אוטונומית. מדיה וקבצים בנושא קנטבריה בוויקישיתוף אתר האינטרנט הרשמי של קנטבריה (בספרדית) קנטבריה, ברשת החברתית פייסבוק קנטבריה, ברשת החברתית אקס (טוויטר) קנטבריה, באתר אנציקלופדיה בריטניקה (באנגלית) החי והצומח בקנטבריה ואסטוריאס משה גלעד, אל המגדלור, באתר הארץ, 25 באוגוסט 2005
טאוכניץ

טאוכניץ (בגרמנית: Tauchnitz) הוא שמה של משפחת מדפיסים ומו"לים גרמנית. בני המשפחה פרסמו ספרות בשפה האנגלית ברחבי יבשת אירופה מחוץ לבריטניה, כולל סדרות ראשונות של רומנים מאת צ'ארלס דיקנס. בית הדפוס וההוצאה לאור של משפחת טאוכניץ קם בלייפציג בסוף המאה ה-18 ופעל בה עד מלחמת העולם השנייה. בראשית שנות ה-50 של המאה ה-20 העתיקה החברה את פעילותה לשטוטגרט. אף שחוקי ההגנה הבין-לאומיים על זכויות יוצרים עדיין לא היו קיימים בתקופה שקודם כינון אמנת ברן להגנת יצירות ספרותיות ואמנותיות, שילמו בני טאוכניץ לסופרים עבור עבודותיהם שפרסמו, ואף הגבילו את פרסומיהם מבחינה גאוגרפית כדי לאפשר לסופרים כמו דיקנס או בולוור-ליטון לקיים הסדרים נפרדים לגבי פרסום ומכירת יצירותיהם בבריטניה. הבולטים בבני המשפחה: קרל כריסטוף טראוגוט טאוכניץ (1761–1836) - אבי המשפחה ומייסד בית הדפוס קרל כריסטיאן פיליפ טאוכניץ (1798–1885) - בנו של קרל כריסטוף טראוגוט, מו"ל, תאולוג ונדבן כריסטיאן ברנהרד טאוכניץ‏ (1816–1895) - אחיינו של קרל כריסטוף טראוגוט, ומייסד בית ההוצאה לאור כריסטיאן קרל ברנהרד טאוכניץ (1841–1921) - בנו של כריסטיאן ברנהרד הערך טאוכניץ, במהדורת 1911 של האנציקלופדיה בריטניקה ערך זה הוא קצרמר בנושא ספרות ובנושא גרמניה. אתם מוזמנים לתרום לוויקיפדיה ולהרחיב אותו.
אופק אביטל

אופק אביטל (נולד ב-28 באוגוסט 1997) הוא כדורסלן ישראלי, המשחק בעמדת הרכז בקבוצת הפועל חיפה. אביטל נולד וגדל בחיפה החל את פעילותו במחלקת הנוער של מועדון הכדורסל של מכבי חיפה. בעונת 2010/11 זכה עם קבוצתו באליפות המדינה לילדים ובאותה עונה הפסידה קבוצתו בגמר גביע המדינה להפועל לב השרון. בעונת 2012/13 זכה כקפטן באליפות המדינה לנערים לאחר ניצחון על מכבי ראשון לציון. בעונת 2014/15 הפסידה קבוצתו למכבי ראשון לציון בגמר גביע המדינה לנוער. עונתו הראשונה בקבוצת בוגרים הייתה בעונת 2015/16 במכבי חיפה עתודה מליגה א' צפון. בעונת 2016/17 עבר לשחק בקבוצת הבוגרים של מכבי חיפה. בתום עונה עבר לשחק בהפועל חיפה. בעונת 2019/20 כאשר אביטל משמש כקפטן, הקבוצה סימה במקום השני והעפילה לליגת העל זאת לאחר הפסקת הליגה עקב משבר הקרונה. בעונתו הראשונה עם הפועל חיפה בליגת העל העמיד ממוצעים של 2.3 נק' ו-0.8 אסיסטים ב-10 דק' כאשר שותף ב-29 משחקים בליגה הסדירה, בשלב הפלייאוף העמיד 3 נק' ו-1.5 אסיסטים ב-15.5 דק' בצמד משחקי רבע הגמר. בעונתו השנייה בליגת העל, עונת 2021/22, העמיד ממוצעים של 2.5 נק', 1 אסיסטים ו-1 ריבאונדים ב-11.8 דק' כאשר שותף ב-25 משחקים בליגה הסדירה, בשלב הפלייאוף העמיד 6 נק' ו-1 אסיסטים ב-12.3 דק' בשלושת משחקי רבע הגמר. ביולי 2022 חתם על חוזה ל-2 עונות נוספות בהפועל חיפה. בעונתו השלישית בליגת העל במדי הפועל חיפה העמיד ממוצעים 2.8 נק' ו-0.5 אסיסטים ב-11.3 דק' כאשר שותף ב-20 משחקים. פרופיל, באתר eurobasket פרופיל השחקן(הקישור אינו פעיל) באתר איגוד הכדורסל בישראל פרופיל השחקן באתר מנהלת ליגת העל בכדורסל אלופות הליגה לנוער, באתר ספסל ערב הגמרים לבנים (נוער, נערים, ילדים), באתר ספסל כפיר חודרה, אופק אביטל חתם בהפועל חיפה לשלוש שנים, באתר One, ‏18 ביוני, 2017
המכה ה-81

המכה ה-81 הוא סרט תיעודי ישראלי משנת 1974. זהו חלקה הראשון של טרילוגיית סרטים של חיים גורי, ז'אקו ארליך ודוד ברגמן, העוסקת בשואה ובעלייתם של ניצולי השואה לארץ ישראל. שני הסרטים הנוספים הם "הים האחרון" (1979) ו"פני המרד" (1985). הסרט עוסק באירועי השואה, החל מעליית הנאצים לשלטון ועד להשמדת היהודים. שם הסרט לקוח מעדותו של מיכאל גולדמן-גלעד, ניצול השואה, שהולקה על ידי הנאצים שמונים מכות שוט. לדבריו, המכה השמונים ואחת שספג הייתה כאשר סיפר את הסיפור לקרוביו לאחר המלחמה, על שלא האמינו לו, הקרובים ששוחחו ביניהם שעה שחשבו שנרדם, אמרו איש לרעתו כי הוא "מדמיין והוזה בהקיץ". הסרט כולל קטעים מצולמים מתוך משפט אייכמן (1961). הסרט היה מועמד לפרס אוסקר לסרט התיעודי הטוב ביותר לשנת 1975. מיכאל גולדמן-גלעד נבחר להדליק משואה בטקס הדלקת המשואות ביום העצמאות התשע"א–2011. ריאיון עם בנו של ז'אקו ארליך, אצל גואל פינטו, גם כן תרבות, 21.8.2024. "המכה ה-81", במסד הנתונים הקולנועיים IMDb (באנגלית) "המכה ה-81", באתר AllMovie (באנגלית) "המכה ה-81", באתר Rotten Tomatoes (באנגלית) "המכה ה-81", באתר ספר הקולנוע הישראלי "המכה ה-81", באתר אידיבי "המכה ה-81", במסד הנתונים הקולנועיים KinoPoisk (ברוסית) הסרט המלא לצפייה בתשלום באתר ארכיון ישראלי לסרטים - סינמטק ירושלים ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: הוצאת מאגנס – אשכולות, 2009, עמ' 77-81."המכה ה-81" – סרט תיעודי על השואה והמרד, דבר, 29 באוגוסט 1974 חנוך ברטוב, תמונות מפלאניטה אחרת, מעריב, 6 בספטמבר 1974 טלילה בן-זכאי, לראות. לשמוע. לעולם לא לשכוח, מעריב, 6 בספטמבר 1974, המשך, "ימים ולילות" נתן גרוס, בקולנוע - פואמה על העם שנרצח, על המשמר, 13 בספטמבר 1974 זאב רב-נוף, משימה בלתי-אפשרית?, דבר, 13 בספטמבר 1974 (ביקורת) "המכה ה-81" בניו-יורק, דבר, 27 באפריל 1975 "המכה ה-81" מתורגם להולנדית, איטלקית, יוונית ורוסית, דבר, 25 בפברואר 1976 יעל נובוגרוצקי ולימור בר-אילן (מראיינות), "במשפט אחד, הרגשתי כאילו אני עובר את השואה עוד פעם": ריאיון עם מיכאל גולדמן-גלעד, רב פקד לשעבר קצין חקירות בלשכה 06, "זיקה", 11 (2007), באתר "יד ושם" מקור שם הסרט "המכה ה־81" בסיפור הצלתו של נער בשואה, על המשמר, 26 באוגוסט 1974 "המכה ה-81" מועמד לאוסקר, דבר, 23 בפברואר 1975
האוניברסיטה החופשית של אמסטרדם

האוניברסיטה החופשית של אמסטרדם (בהולנדית: Vrije Universiteit Amsterdam) היא אוניברסיטה פרטית בעלת אוריינטציה נוצרית, הממוקמת באמסטרדם, הולנד, אשר הוקמה בשנת 1880. האוניברסיטה מהווה אחד מהמוסדות האקדמיים המובילים בעיר, לצד אוניברסיטת אמסטרדם. האוניברסיטה הוקמה בשנת 1880 על ידי קבוצה של נוצרים פרוטסטנטים בהובלת הפרופסור לתאולוגיה והעיתונאי אברהם קויפר אשר כיהן מאוחר יותר כראש ממשלת הולנד. קויפר וארבעה פרופסורים נוספים החלו להרצות בשלוש פקולטות: תאולוגיה, משפטים ואמנויות. במהלך המאה ה-20 האוניברסיטה גדלה מאוד, והוקמו פקולטות רבות, ובהן הפקולטה למדע (1930) והפקולטה לרפואה (1950). לאורך עשורים אלו המוסד קיבל תמיכה מהממסד הדתי ומתומכים פרטיים רבים. בסוף שנות ה-70 האופי האליטיסטי והנוצרי המצומצם של האוניברסיטה התפוגג והיא הפכה לאוניברסיטה מוכוונת מחקר הפתוחה לקהלים רחבים ומגוונים. בתחילת המאה ה-21 האוניברסיטה גדלה מאוד, ומספר הסטודנטים צמח מ-15,700 סטודנטים בשנת 2002 לכ-25,000 בשנת 2011. כיום רוב הלימודים מתקיימים בהולנדית, אך ישנן כחמש תוכניות לתואר ראשון וכ-80 תוכניות לתואר שני, שכולן מתקיימות באנגלית. בספריית האוניברסיטה יש אוסף גדול יחסית של למעלה מ-1,000,000 פריטים מודפסים. מבין כמעט 3,000 סגל אקדמי שהועסקו באוניברסיטה בשנת 2012, 42% היו נשים. כמעט 80% היו ממוצא הולנדי ואילו כ-15% היו לאומים אירופיים אחרים. שאר ה-5% הגיעו מאסיה, צפון אמריקה, אפריקה, דרום אמריקה ואוקיאניה. דירוג שאנגחאי: 100–150 (2019) Times Higher Education‏: 138 (2020) דירוג QS לאוניברסיטאות: 219 (2020) מדיה וקבצים בנושא האוניברסיטה החופשית של אמסטרדם בוויקישיתוף אתר האינטרנט הרשמי של האוניברסיטה החופשית של אמסטרדם האוניברסיטה החופשית של אמסטרדם, ברשת החברתית פייסבוק האוניברסיטה החופשית של אמסטרדם, ברשת החברתית אקס (טוויטר) האוניברסיטה החופשית של אמסטרדם, ברשת החברתית אינסטגרם
קרל כריסטוף טראוגוט טאוכניץ

קרל כריסטוף טראוגוט טאוכניץ (בגרמנית: Karl Christoph Traugott Tauchnitz;‏ 29 באוקטובר 1761 – 14 בינואר 1836) היה מדפיס ומו"ל גרמני. אבי משפחת המו"לים והמדפיסים טאוכניץ. נולד בגרוסברדאו (גר'), מאז ינואר 2006 חלק מגרימה (אנ') ליד לייפציג שבגרמניה. למד את מלאכת הדפוס בלייפציג ועבד בבית דפוס בברלין. ב-1796 הקים טאוכניץ בית דפוס קטן משלו בלייפציג, ובשנת 1798 פתח חנות ספרים להפצת ספרי הדפוס שלו. ב-1809 החל להדפיס מהדורות של קלאסיקות יווניות ולטיניות במהדורות מדויקות וזולות, שנפוצו בכל אירופה. הוא התפרסם כמי שהנהיג פרס של דוקאט בתמורה לכל תיקון-טעות שנשלח אליו. ב-1816 הציג לראשונה טכניקת הדפסה בסטריאוטיפ (גר') שאיפשרה לו להדפיס מהדורות של קלאסיקות מוזיקליות, כן נודעו מהדורות סטריאוטיפיות שלו של התנ"ך. טאוכניץ ציווה בצוואתו 4.5 מיליון מארק לעיר לייפציג למטרות צדקה. הפירמה שלו "קרל טאוכניץ" הייתה לאחד מעסקי המו"לות הגדולים מסוגם בגרמניה. בנו ואחיינו הרחיבו לאורך כל המאה ה-19 את הפעילות לכל רחבי אירופה. והתפרסמה בעיקר עם הדפסתה של "מהדורת טאוכניץ" בת למעלה מ-3,700 כרכים של יצירות אנגליות בשפת המקור, שהחלה לראות אור בשנת 1842 ביוזמת אחיינו כריסטיאן ברנהרד טאוכניץ. מדיה וקבצים בנושא קרל כריסטוף טראוגוט טאוכניץ בוויקישיתוף טאוכניץ, קרל כריסטוף טראוגוט, במהדורת 1911 של האנציקלופדיה בריטניקה
זברה גרנט

זברה גרנט (שם מדעי: Equus quagga boehmi) היא תת-מין של זברה מצויה ממשפחת הסוסיים והיא חיה בטבע בעיקר לאורך סוואנות הסרנגטי ומסאי מארה. זברות מתת-מין זה מתקבצות בעדרים גדולים בעונות הנדידה. הזברה היא אחת מהצפוניות שבזברות ובעלת פסים אנכיים יותר משאר הזברות, בייחוד לאורך הירכיים והחלק העליון של הרגליים וישנם פסים רחבים לאורך הבטן והחלל התחתון של הגוף. גובהם הממוצע של זברות אלה הוא 120 עד 140 סנטימטרים ומשקלם כ-300 קילוגרם בממוצע. הזברות מסתובבות לרוב בעדרים של עד 18 פרטים כשבראשם עומד פרט שליט, אך בעונת הנדידה הם מתקהלים בחבורות גדולות יותר, לעיתים גם עם אנטילופות כמו הגנו. הזברות חיות עד 20 שנה בטבע אם הן מצליחות להימנע מטריפה בידי טורפים רבים, ביניהם אריות, נמרים, תנינים וצבועים. הזברות חיות רק לאורך המישורים הפתוחים של מרכז אפריקה, בהם נפוצים מיני עשבים ודגניים גבוהים שהם מזונם המועדף. הם יימנעו מקרבה לאזורים סבוכים או מיוערים וכן ממדבריות או מהרים. תפוצתם בטבע היא בזמביה ממערב נהר לואנגווה (Luangwa River) עד לאגם קריבה (Lake Kariba), דרום הרפובליקה הדמוקרטית של קונגו, בטנזניה ובדרום-מזרח קניה ומזרחה עד הבקע הסורי של קניה (אנ'). היא נמצאת גם לאורך נהר ג'ובה בסומליה. הזברה נכחדה בבורונדי ואוכלוסייתה הצטמצמה מאוד באנגולה ב-25 השנים האחרונות עקב מלחמת אזרחים שהרסה את מקומות המחיה שלה ופגעה בפארקים הלאומיים ובהנהלת התשתיות. אוכלוסיית הזברה מתת-מין זה מצויה במצב טוב יותר משל זברות אחרות ולרוב הם חיות בפארקים מוגנים. עם זאת הם עדיין נפגעו קשה ממלחמות ושאר סכסוכים בתחומי מחייתם, נוסף על ציד לעורם ומחלות שהופצו בידי חיות בית. מדיה וקבצים בנושא זברה גרנט בוויקישיתוף זברה גרנט, באתר ITIS (באנגלית) זברה גרנט, באתר NCBI (באנגלית) זברה גרנט, באתר האנציקלופדיה של החיים (באנגלית) זברה גרנט, באתר GBIF (באנגלית)
Greatest Hits Vol. II

Greatest Hits Vol. II (בעברית: אוסף הלהיטים חלק 2) הוא אלבום הלהיטים הרביעי (והשלישי באנגלית) של הזמרת גלוריה אסטפן אשר יצא בפברואר 2001 על ידי אפיק רקורדס. האלבום מהווה המשך לאלבום האסוף הראשון שלה באנגלית ומכיל אוסף של שירים באנגלית (מלבד השיר "Oye!") שיצאו מאז שהוא יצא ועד צאת אלבום הזה. בנוסף האלבום מכיל גם מספר שירים חדשים שלא הופיעו באלבומים קודמים של אסטפן. למרות שאסטפן אישרה את השירים שייכנסו לאלבום חלק מהישרים שאסטפן אישרה כמו "It's Too Late", "Cherchez La Femme" ו-"Higher" לא נכנסו לאלבום. בריאיון על האלבום אסטפן אמרה כי היא נאלצה לוותר על חלק מהשירים בעקבות בעיה של מקום. בנוסף ללהיטים הקודמים של אסטפן האלבום גם מכיל את השיר "You Can't Walk Away From Love", אשר שימש כשיר הנושא של הסרט "החטא הראשון" וגם יצא כסינגל שיווקי מהאלבום. בין היתר, ישנו "Out Of Nowhere", שהוא שיר חדש נוסף שיצא כסינגל השני מהאלבום. "I Got No Love", היה לשיר חדש נוסף, שלא יצא כסינגל מהאלבום ו-"Y-Tu-Conga" היה רמיקס לשיר "Conga". בניגוד לאלבום האוסף הקודם שלה אלבום זה לא חווה הצלחה דומה כאשר הגיע למקום ה-92 בלבד בארצות הברית. גם בשאר העולם האלבום לא זכה להצלחה כאשר דורג במקומות נמוכים ובמספר מדינות מצומצם. בנוסף לא קיבל מעמד באף מדינה מלבד ספרד שם קיבל מעמד אלבום זהב בלבד. האלבום Greatest Hits Vol. II באתר Discogs האלבום Greatest Hits Vol. II באתר ספוטיפיי Gloria Estefan - Greatest Hits Vol. II, Discogs (באנגלית)
באסט

האם התכוונתם ל... באסט האונד – כלב ציד קצר רגליים באסט (באנגלית: Bassett) הוא שם משפחה. אנג'לה באסט – שחקנית קולנוע ובמאית אמריקאית בילי באסט – אישיות כדורגל בריטית ג'ושוע באסט – שחקן וזמר אמריקאי דייב באסט (אנ') – מאמן כדורגל בריטי לינדה באסט – שחקנית אנגלייה ראו גם בסתת – אלה במיתולוגיה המצרית הידועה גם כבאסת